CELEX: 62008TN0039
Language: lv
Date: 2008-01-22 00:00:00
Title: Lieta T-39/08: Prasība, kas celta 2008. gada 22. janvārī — Evropaïki Dynamiki /Komisija

12.4.2008   
            
            
               LV
            
            
               Eiropas Savienības Oficiālais Vēstnesis
            
            
               C 92/34
            
         Prasība, kas celta 2008. gada 22. janvārī — Evropaïki Dynamiki/Komisija
   (Lieta T-39/08)
   (2008/C 92/69)
   Tiesvedības valoda — angļu
   Lietas dalībnieki
   
      Prasītājs: Evropaïki Dynamiki — Proigmena Systimata Tilepikoinonion Pliroforikis kai Tilematikis AE, Atēnas (Grieķija) (pārstāvis — N. Korogiannakis, advokāts)
   
      Atbildētāja: Eiropas Kopienu Komisija
   Prasītāja prasījumi:
   
               —
            
            
               atcelt Komisijas lēmumu par prasītāja piedāvājuma noraidīšanu un līguma slēgšanas tiesību piešķiršanu konkursā uzvarējušajam pretendentam;
            
         
               —
            
            
               piespriest Komisijai atlīdzināt zaudējumus, kas prasītājam ir radušies attiecīgās konkursa procedūras dēļ, EUR 441 564,50 apmērā;
            
         
               —
            
            
               piespriest Komisijai atlīdzināt prasītājam visus juridiskos un citus izdevumus, kas tam radušies saistībā ar šo prasību, pat, ja prasība tiek noraidīta;
            
         
               —
            
            
               piespriest Komisijai atlīdzināt prasītājam visus juridiskos un citus izdevumus, kas tam radušies saistībā ar šo prasību.
            
         Pamati un galvenie argumenti
   Prasītājs iesniedza piedāvājumu, atsaucoties uz atbildētājas publicēto paziņojumu par atklātu konkursu par Komisijas e-apmācības interneta portāla (elearningeuropa.info) izvietošanu, vadību, uzlabošanu, attīstību un uzturēšanu (OV 2007/S 87-105977). Prasītājs apstrīd atbildētājas 2007. gada 12. novembra lēmumu, ar kuru tiek noraidīts prasītāja piedāvājums un prasītājs tiek informēts par to, ka līguma slēgšanas tiesības tiks piešķirtas citam pretendentam. Prasītājs turklāt pieprasa kompensāciju par iespējamajiem zaudējumiem, kas tam ir radušies konkursa procedūras dēļ.
   Prasības pamatojumam prasītājs norāda, ka atbildētāja ir pieļāvusi acīmredzamas kļūdas novērtējumā un nav sniegusi pamatojumu atbilstoši EKL 253. pantam. Turklāt prasītājs apgalvo, ka atbildētāja, izvērtējot piedāvājumus, ir sajaukusi novērtēšanas kritērijus ar piešķiršanas kritērijiem, un izmantojusi novērtēšanas kritērijus, kas pirms piedāvājuma iesniegšanas termiņa beigām nebija darīti zināmi pretendentiem. Visbeidzot, prasītājs apgalvo, ka atbildētāja ir pārkāpusi nediskriminācijas principu.